
A V I Z


asupra proiectului de Lege pentru aprobarea Ordonanţei de urgenţă a Guvernului nr.43/1997 pentru întocmirea bilanţului contabil special şi regularizarea unor credite şi dobânzi clasificate în categoria “pierdere” la Banca Agricolă S.A., precum şi pentru abrogarea Ordonanţei de urgenţă a Guvernului nr.48/1997 privind modificarea şi completarea Ordonanţei de urgenţă a Guvernului nr.43/1997.





 În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.43/1997 pentru întocmirea bilanţului contabil special şi regularizarea unor credite şi dobânzi clasificate în categoria “pierdere” la Banca Agricolă S.A., precum şi pentru abrogarea Ordonanţei de urgenţă a Guvernului nr.48/1997 privind modificarea şi completarea Ordonanţei de urgenţă a Guvernului nr.43/1997 transmis cu adresa nr. 174 din 29 iunie 1998,  înregistrată sub nr.452/XVIII/11 din      30 iunie 1998.


		Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat acest proiect de  lege în şedinţa din 3 iulie  1998.


		În urma dezbaterilor, membrii comisiei au avizat favorabil proiectul de lege, în forma adoptată de Senat la 22 iunie 1998.


		În raport de obiectul şi conţinutul său, acest proiect de lege face parte din categoria legilor ordinare.

